text: Dist Crompars : "Jà ce ne pensez;
   Car jamais vers lui ne r'irez.
   Cui fille soiez, ne cui non,	
   Sachiez moi aurez à baron.
   Tout certainement le vous di ;
   Car vostre biauté m'a saisi. 
   De vous amer sui si espris
   Que tant vous aim et tant vous pris,
   Que il couvient, comment qu'il aille,
   Que ma femme soiez sans faille.
   Vostre lignage franchirai
   Et de vous royne ferai ;
   Pour vous les vorrai porveöir
   Si que bien le porront vouloir.
   Vous dites que povre gent sont,
   Mais sachiez que riche seront."
  